หาฤกษ์โอนสายสีเขียวให้ กทม.
เร่งลงนามเอ็มโอยู 3 ฝ่าย-พร้อมเปิดหวูดวิ่ง 5 ธันวานี้,นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า วันที่ 26 ตุลาคมนี้ คณะกรรมการ (บอร์ด) รฟม. มีวาระพิจารณาเรื่องการจำหน่ายและโอนทรัพย์สิน โครงการรถไฟฟ้าสายสีเขียว (ส่วนต่อขยาย) ช่วง หมอชิต-สะพานใหม่-คูคต และแบริ่ง-สมุทรปราการ ระยะทางรวม 32 กิโลเมตร วงเงิน 51,785 ล้านบาท ให้กับกรุงเทพมหานคร (กทม.) ซึ่งทรัพย์สินดังกล่าวประกอบด้วยโครงสร้างพื้นฐาน วงเงิน 44,429 ล้านบาท และกรรมสิทธิ์ที่ดินวงเงิน 7,356 ล้านบาท นอกจากนี้ ยังมีทรัพย์สินอีก 50 ล้านบาท ที่ รฟม.ชำระหนี้ไปแล้ว ซึ่งทาง กทม. ก็รับปากว่าจะจ่ายค่าทรัพย์สินก้อนนี้ด้วย,ทั้งนี้ ถ้าบอร์ดเห็นชอบการจำหน่ายทรัพย์สินตามที่เสนอ รฟม. ก็จะส่งเรื่องไปให้กระทรวงคมนาคมพิจารณา โดยกระทรวงคมนาคม ในฐานะหน่วยงานกำกับ รฟม. และกระทรวงมหาดไทย หน่วยงานกำกับ กทม. จะร่วมกันเสนอเรื่องเข้าสู่ที่ประชุม ครม. เดือนพฤศจิกายนนี้ เพื่อให้ รฟม.สามารถจำหน่ายทรัพย์สินไปให้ กทม. และ กทม.สามารถกู้เงินมาซื้อทรัพย์สินดังกล่าวได้ สำหรับขั้นตอนหลังจากนี้ทาง กทม. และ รฟม.ต้องร่วมกันจัดทำ บัญชีทรัพย์สินและหนี้สิน เพื่อเตรียมรับโอนโครงการรถไฟฟ้าสายสีเขียว (ส่วนต่อขยาย) ซึ่งคาดว่าขั้นตอนทั้งหมดจะแล้วเสร็จในเดือนมีนาคม 2562,นายภคพงศ์ กล่าวต่อว่า แม้ขั้นตอนการรับโอนโครงการจะยาวนานถึงปี 2562 แต่รัฐบาลและหน่วยงานต่างๆตั้งใจจะเปิดให้บริการรถไฟฟ้าสายสีเขียว (ส่วนต่อขยาย) ช่วงแบริ่ง-สมุทรปราการ ให้ได้ในวันที่ 5 ธันวาคมนี้ ดังนั้น รฟม. กทม. และสำนักงานบริหารหนี้สาธารณะ (สบน.) จึงจะลงนามความเข้าใจ (MOU) เรื่องรับโอนหนี้สินและทรัพย์สินโครงการก่อน ในวันที่ 1 ธันวาคมนี้ เพื่อเปิดให้บริการได้ตามเป้าหมาย,อย่างไรก็ตาม ในที่ประชุมบอร์ดสัปดาห์หน้า คงไม่มีการพิจารณาเรื่องผลการศึกษาและเงื่อนไขการประมูล (TOR) โครงการก่อสร้างรถไฟฟ้าสายสีม่วง (ใต้) ช่วงเตาปูน-ราษฎร์บูรณะ (วงแหวนกาญจนาภิเษก) ระยะทาง 23 กิโลเมตร วงเงิน 100,000 ล้านบาท เนื่องจาก รฟม.จัดทำรายละเอียดไม่ทัน.
วันที่ 26 ตุลาคมนี้ คณะกรรมการ (บอร์ด) รฟม. มีวาระพิจารณาเรื่องการจำหน่ายและโอนทรัพย์สิน โครงการรถไฟฟ้าสายสีเขียว (ส่วนต่อขยาย) ช่วง หมอชิต-สะพานใหม่-คูคต และแบริ่ง-สมุทรปราการ
สายสีเขียว,รถไฟฟ้าสายสีเขียว,รฟม.,เอ็มโอยู,โครงการรถไฟฟ้า